Semangka (Citrullus lanatus, suku timun-timunan utawa Cucurbitaceae) iku tuwuhan mrambat kang asalé saka laladan setengah ara-ara ing Afrika pérangan kidul.. Tetuwuhan iki isih sakerabat karo melon (Cucumis melo) lan timun (Cucumis sativus).. Semangka biyasa dipanèn wohé kanggo dipangan seger utawa digawé jus.. Wiji semangka kang digaringaké lan disangrai uga bisa dipangan isiné (kotiledon) minangka kuaci..

Kayadéné anggota suku timun-timunan liyané, habitus tetuwuhan iki mrambat nanging ora bisa mbentuk oyot adventif lan ora bisa mènèk. Jangkauan rambatan bisa nganti welasan mèter..

Godhongé mlekuk-mlekuk ing pinggiré.. Kembangé sampurna, awerna kuning, cilik (dhiameteré 3 cm). Semangka iku andromonoecious monoklin, ya iku duwé rong jinis kembang ing satanduran: kembang lanang, kang mung duwé benang sari (stamen), lan kembang banci/hermafrodit, kang duwé benang sari lan putik (pistillum)..Kembang banci bisa ditepungi saka anané bakal woh (ovarium) ing pérangan bongkote kembang kembang wujud mlenting awangun penjol utawa oval..

Woh semangka kulité atos, wernané ijo pekat utawa ijo enom kanthi larik-larik ijo tuwa. Gumantung kultivaré, daging wohé kang ngandhut banyu wernané abang utawa kuning..

Tetuwuhan iki cukup tahan swasana garing mligi yèn wis lumebu mangsa pambentukan woh..

Kena ing Guna 
Semangka rasané seger apa manèh yèn dipangan pas awan. Semangka kalebu woh kang disenengi. Semangka bisa nggawé awak seger lan njaga stamina awak sewengi muput.
Panalitén ing Texas, Amérikah Sarékat ngandaraké yèn semangka duwé citrulline.
Zat iki bisa mroduksi komponén kang bisa nggawé rélaksasi pembuluh darah, kaya déné yèn para priya ngombé viagra.

Ing kulit semangka uga katemokaké citrullinekang bisa duwé réaksi karo énzim ing awak lan bisa malih dadi arginin, ya iku asem amino kang migunani tumrap jantung, sirkulasi darah lan imunitas beréaksi dengan énzim tubuh dan diowah dados arginin, ya iku asem amino kang migunnai tumrap jantung, sirkulasi darah, dan sistem imunitas.

Miturut Bhimu Patil,paneliti lan Diréktur saka A&M’s Fruit and Vegetable Improvement Center, arginin bisa ngundhakaké nitrat oksida kang gawé rélaksasi pembuluh darah, padha kaya Viagra kang bisa nambani lan ncegah éréksi.
Semangka bisa ngrélaksasékaké pembuluh darah tanpa éfék samping.
Miturut Patil, nitrat oksida uga bisa ngurangi agina, blegudreg utawa hiperténsi, lan kardovaskular. Patil nerangaké kurang luwih 60 persén citruline manggon ing kulit semangka lan uga ing dagingé. Para panaliti uga nemu cara kanggo ngundhakaké citruline ing daging.
Panaliti Departemén Pertanian ing Lane, Okla, AS, Penelope Perkins-Veazie, nerangaké yèn citruline ana ing kabéh semangka nanging semangka kuning ngandhut citruline paling akèh. Miturut Perkins dibutuhaké enem semangka kanggo ngéntoké citruline kang cukup kanggo ngundhakaké arginin.

Yèn kakéyan mangan semangka bisa njalari urin kang cacahé akèh saéngga kerep ning kamar mandi. Semangka kalebu diuretik kang bisa kanggo terapi kanggo pasién ginjel sadurungé térapi dialisis.
Parkins uga nerangaké yèn kadar glukosa semangka bisa lumebu ing pembuluh darah.

Citrulline lan arginin uga bisa kanggo obat lelara obese lan diabetes tipe 2. Saliyané iku, Citrulin uga ana ing tuwuhan liyané kaya ta timun lan bléwah. Citruline kang ana ing timun lan bléwah cacahé luwih sithik tinimbang kang ana ing semangka. Saliyané iku zat iki uga ana ing protéin susu kaséin. Miturut Perkins, Citruline paling akèh tinemu ing wiji kenariref name="internet1"/> Nanging kenari rasané pait lan jarang wong kang seneng mangan.

Kajaba ngandhut vitamin C semangka uga vitamin A kang cukup.. vit A lumebu golongane anti oksidan ya iku sat kang bisa nglawan kanker..

Nandur 
Semangka kalebu tuwuhan kang akèh gunané awit ngandhut banyu kang akèh lan serat. Cara nandur semangka bisa saka wijiné. Ditandur ing lemah kang akèh humusé. Kang kudu digatékaké, jarak tuwuhan siji lan sijiné kudu rada adoh supaya wohé bisa akèh. Semangka kalebu pala kesimpar kang uripé mrambat ing lemah. Saliyané jarak tandur kang kudu diatur, kaanan iklim lan curah hujan uga prelu digatékaké,

Hasil olahan Semangka 
Semangka bisa dipangan langsung lan uga digawé jus. Saliyané iku semangka uga bisa digawé ]puding semangka. Nanging yèn ngolah semangka luwih becik ora nganggo gula utawa sirup, susu, utawa krim kang cacahé akèh. Bahan-bahan mau bisa ngrusak zat-zat nutrisi kang ana ing semangka.

Jinis lan bentuk 
 semangka ireng
 semangka kuning
 semangka abang
 semangka orén
 semangka bunder
 semangka kotak
 semangka lonjong
 semangka piramid

Gladri

Cathetan suku

Pranala njaba 

 USDA: Watermelon Serves Up Medically Important Amino Acid
 Web situs National Watermelon Promotion Board
 North Carolina State University: Watermelon biogeography

Pala kesimpar
Hortikultura